ΠΕΡΙΕΧΟΜΕΝΑ
ΑΠΟΦΑΣΕΙΣ
Μετονομασία του Μεταπτυχιακού Προγράμματος Σπουδών με τίτλο «Χειρουργική Παχέος Εντέ-
ρου-Ορθού» του Τμήματος Ιατρικής της Σχολής
Επιστημών Υγείας, του Πανεπιστημίου Θεσσαλίας
σε «Χειρουργική Παχέος Εντέρου-Πρωκτού».
Κανονισμός Διδακτορικών Σπουδών του Τμήματος Πληροφορικής της Σχολής Θετικών Επιστη-
μών του Πανεπιστημίου Δυτικής Μακεδονίας.
Κανονισμός Διδακτορικών Σπουδών του Τμήματος Οικονομικών Επιστημών της Σχολής Οικο-
νομικών Επιστημών του Πανεπιστημίου Δυτικής
Μακεδονίας.
ΑΠΟΦΑΣΕΙΣ
Αριθμ. 2411/20/ΓΠ
(1)
Μετονομασία του Μεταπτυχιακού Προγράμματος Σπουδών με τίτλο «Χειρουργική Παχέος Εντέ-
ρου-Ορθού» του Τμήματος Ιατρικής της Σχολής
Επιστημών Υγείας του Πανεπιστημίου Θεσσαλίας σε «Χειρουργική Παχέος Εντέρου-Πρωκτού».
Η ΣΥΓΚΛΗΤΟΣ
ΤΟΥ ΠΑΝΕΠΙΣΤΗΜΙΟΥ ΘΕΣΣΑΛΙΑΣ
Έχοντας υπόψη:
1. Τις διατάξεις των άρθρων 30 έως και 37, 45 και 85
του ν. 4485/2017 (ΦΕΚ 114, τ.Α΄/4-8-2017) «Οργάνωση
και λειτουργία της ανώτατης εκπαίδευσης, ρυθμίσεις για
την έρευνα και άλλες διατάξεις».
2. Την αριθμ. 216772/Z1/8‐12‐2017 υπουργική απόφαση (ΦΕΚ 4334/12‐12‐2017, τ.Β΄) με τίτλο «Τρόπος κα-
τάρτισης του αναλυτικού προϋπολογισμού λειτουργίας
και της έκθεσης βιωσιμότητας των Προγραμμάτων Μεταπτυχιακών Σπουδών».
3. Τις παραγράφους 7 και 8 του άρθρου 19 του ν. 4521/
2018 «Ίδρυση Πανεπιστημίου Δυτικής Αττικής και άλλες
διατάξεις» (ΦΕΚ Α΄38).
4. Τις διατάξεις του ν. 3374/2005 (ΦΕΚ 189/Α΄/2.8.2005)
«Διασφάλιση της ποιότητας στην ανώτατη εκπαίδευση.
Σύστημα μεταφοράς και συσσώρευσης πιστωτικών μονάδων. Παράρτημα διπλώματος», όπως τροποποιήθηκε
και ισχύει.
5. Την αριθμ. 12105/18/ΓΠ/12-7-2018 (ΦΕΚ 2809/
τ.Β΄/16-7-2018) απόφαση της Συγκλήτου για επανίδρυση
του Μεταπτυχιακού Προγράμματος Σπουδών με τίτλο
«Χειρουργική Παχέος Εντέρου-Ορθού».
6. Τις διατάξεις του ν. 4589/2019 (ΦΕΚ 13/Α΄/29.1.2019)
«Συνέργειες Εθνικού και Καποδιστριακού Πανεπιστημίου
Αθηνών, Πανεπιστημίου Θεσσαλίας με τα ΤΕΙ Θεσσαλίας και Στερεάς Ελλάδας, Παλλημνιακό Ταμείο και άλλες
διατάξεις».
7. Το απόσπασμα πρακτικού της Συνέλευσης του Τμήματος Ιατρικής του Πανεπιστημίου Θεσσαλίας στην αρ.
5/18-12-2019 συνεδρίασή της.
8. Το απόσπασμα πρακτικού της Συγκλήτου του Πανεπιστημίου Θεσσαλίας στην αρ. 228/31-1-2020 συνε-
δρίασή της
9. Το γεγονός ότι προκαλείται δαπάνη 2000 € στον ΚΑΕ
4121 του Πανεπιστημίου Θεσσαλίας, αποφασίζουμε:
Τη μετονομασία του Μεταπτυχιακού Προγράμματος
Σπουδών με τίτλο «Χειρουργική Παχέος Εντέρου-Ορθού»
του Τμήματος Ιατρικής της Σχολής Επιστημών Υγείας, σε
«Χειρουργική Παχέος Εντέρου-Πρωκτού» και την αντικατάσταση του τίτλου στα παρακάτω άρθρα, ως εξής:
Άρθρο 1
Γενικές Διατάξεις
Το Τμήμα Ιατρικής του Πανεπιστημίου Θεσσαλίας θα
λειτουργήσει από το ακαδημαϊκό έτος 2019-2020 Πρόγραμμα Μεταπτυχιακών Σπουδών με τίτλο «Χειρουργική
Παχέος Εντέρου-Πρωκτού», σύμφωνα με τις διατάξεις
της απόφασης αυτής και τις διατάξεις του ν. 4485/2017.
Άρθρο 2
Αντικείμενο - Σκοπός
Το ΠΜΣ, «Χειρουργική Παχέος Εντέρου - Πρωκτού»,
έχει ως αντικείμενο την παροχή υψηλού επιπέδου εξειδικευμένης και επικαιροποιημένης γνώσης, καθώς και
διεξαγωγής έρευνας στο πεδίο της χειρουργικής παθολογίας του παχέος εντέρου και του ορθού, έτσι ώστε οι
πτυχιούχοι του να αποκτήσουν ισχυρό επιστημονικό
υπόβαθρο, εμπειρία και τεχνογνωσία σε σύγχρονα θέΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
13 Φεβρουαρίου 2020
ΤΕΥΧΟΣ  ΔΕΥΤΕΡΟ
Αρ. Φύλλου 447
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 447/13.02.2020
ματα αντιμετώπισης των παθήσεων του παχέος εντέρου
και του ορθού. Το συγκεκριμένο ΠΜΣ θα βοηθήσει τους
μεταπτυχιακούς φοιτητές να κατανοήσουν σε βάθος την
χειρουργική παθολογία των καλοήθων και κακοήθων παθήσεων του κατώτερου πεπτικού και την θεραπεία τους
μέσα από το πρίσμα της πολυδύναμης - από άποψης
συνεργασίας διαφόρων σχετιζόμενων με αυτές ειδικοτήτων - αντιμετώπισης.
Η αυξημένη επίπτωση τόσο των καλοήθων παθήσεων
(εκκολπωματική νόσος, αιμορροϊδοπάθεια, ΙΦΝΕ κλπ),
αλλά και του καρκίνου του παχέος εντέρου και του ορθού στην κλινική πράξη, καθώς και η ταχεία εξέλιξη τόσο
των διαγνωστικών όσο, και κυρίως, των θεραπευτικών
επιλογών και στρατηγικών, καθιστά το πεδίο της χειρουργικής του παχέος εντέρου - ορθού ως ένα από τα
σημαντικότερα πεδία εξειδίκευσης στη γενική χειρουργική διεθνώς. Αποδεδειγμένα, η εξειδίκευση οδηγεί σε
βελτίωση των αποτελεσμάτων και έχει ευνοϊκή επίδραση
στην δημόσια υγεία.
Τέλος, το συγκεκριμένο ΠΜΣ θα συμβάλλει στον άρτιο
καταρτισμό και εκπαίδευση των νέων χειρουργών στο
ευρύ πεδίο της χειρουργικής του παχέος εντέρου και του
ορθού, φιλοδοξώντας να καλύψει τα πανθομολογούμενα
εκπαιδευτικά κενά που υπάρχουν στον τρόπο ειδίκευσης
των εκκολαπτόμενων χειρουργών ανά την Ελλάδα, σε
ένα σύστημα, του οποίου βασικό χαρακτηριστικό γνώρισμα είναι η μεγάλη ανομοιογένεια και ποικιλία από
Νοσοκομείο σε Νοσοκομείο, ακόμα και από Τμήμα σε
Τμήμα.
Οι βασικοί στόχοι του προγράμματος σπουδών είναι
οι εξής:
1. Η κατάρτιση και εξειδίκευση νέων ιατρών σε ένα
ευρύ πεδίο αιχμής της σύγχρονης Χειρουργικής, όπως
είναι η χειρουργική παχέος εντέρου και ορθού.
2. Η, σε βάθος, διεξοδική και βασισμένη στα πλέον
σύγχρονα βιβλιογραφικά δεδομένα, εκπαίδευση του
νέου επιστημονικού δυναμικού.
3. Η παροχή των απαραίτητων εφοδίων που θα οδηγήσουν στην παραγωγή νέας γνώσης από μεριάς των
εκπαιδευομένων.
4. Η δημιουργία επιστημόνων με τις απαιτούμενες δεξιότητες για επιτυχή σταδιοδρομία στον ιδιωτικό, δημό-
σιο και ακαδημαϊκό τομέα.
5. Προετοιμασία για μεταπτυχιακές σπουδές διδακτορικού επιπέδου.
Άρθρο 3
Μεταπτυχιακός Τίτλος
Το Π.Μ.Σ. απονέμει Δίπλωμα Μεταπτυχιακών Σπουδών
(Δ.Μ.Σ) με τίτλο «Χειρουργική Παχέος Εντέρου - Πρωκτού».
Άρθρο 4
Κατηγορίες Πτυχιούχων
Στο Π.Μ.Σ. «Χειρουργική Παχέος Εντέρου-Πρωκτού»
γίνονται δεκτοί απόφοιτοι Τμημάτων Ιατρικών Σχολών
Επιστημών Υγείας των ΑΕΙ της ημεδαπής ή ομοταγών
ιδρυμάτων της αλλοδαπής.
Άρθρο 5
Χρονική Διάρκεια
Το Π.Μ.Σ. «Χειρουργική Παχέος Εντέρου-Πρωκτού»
διαρθρώνεται σε 3 ακαδημαϊκά εξάμηνα, τα οποία περιλαμβάνουν 15 υποχρεωτικά μαθήματα και εκπόνηση
διπλωματικής εργασίας. Το σύνολο των πιστωτικών μονάδων (ECTS) που απαιτούνται για την απόκτηση του Μετα-
πτυχιακού Διπλώματος Ειδίκευσης (Μ.Δ.Ε.) είναι 90 ECTS.
Άρθρο 12
Μεταβατικές διατάξεις
Οι μεταπτυχιακοί φοιτητές που παρακολουθούν ήδη
το ΠΜΣ και δεν έχουν λάβει τίτλο σπουδών κατά το
χρόνο δημοσίευσης της μετονομασίας του, θα λάβουν
το νέο τίτλο σπουδών «Χειρουργική Παχέος Εντέρου Πρωκτού».
Η απόφαση αυτή να δημοσιευθεί στην Εφημερίδα της
Κυβερνήσεως.
Βόλος, 5 Φεβρουαρίου 2020
Ο Πρύτανης
ΖΗΣΗΣ ΜΑΜΟΥΡΗΣ
Ι
Αριθμ. 3867
(2)
Κανονισμός Διδακτορικών Σπουδών του Τμήματος Πληροφορικής της Σχολής Θετικών Επιστη-
μών του Πανεπιστημίου Δυτικής Μακεδονίας.
Η ΣΥΓΚΛΗΤΟΣ
ΤΟΥ ΠΑΝΕΠΙΣΤΗΜΙΟΥ ΔΥΤΙΚΗΣ ΜΑΚΕΔΟΝΙΑΣ
Έχοντας υπόψη:
1. Τις διατάξεις του άρθρου 13 παρ. 2 περ. (ιε), σε συνδυασμό με το άρθρο 31 παρ. 1 περ. (α) και το άρθρο 45
παρ. 2 του ν. 4485/2017 (ΦΕΚ 114/Α΄/4.8.2017).
2. Τις διατάξεις του ν. 4610/2019 (ΦΕΚ 70/Α΄/7.5.2019)
«Συνέργειες Πανεπιστημίων και Τ.Ε.Ι., πρόσβαση στην
τριτοβάθμια εκπαίδευση, πειραματικά σχολεία, Γενικά
Αρχεία του Κράτους και λοιπές διατάξεις».
3. Τις διατάξεις του κεφ. Δ' (Ένταξη του Τ.Ε.Ι. Δυτικής
Μακεδονίας στο Πανεπιστήμιο Δυτικής Μακεδονίας),
άρθρο 16, του ν. 4610/2019 (ΦΕΚ 70/Α΄/7.5.2019) «Συνέργειες Πανεπιστημίων και Τ.Ε.Ι., πρόσβαση στην τριτο-
βάθμια εκπαίδευση, πειραματικά σχολεία, Γενικά Αρχεία
του Κράτους και λοιπές διατάξεις».
4. Τις διατάξεις του κεφ. Γ΄ άρθρο 14 (Ίδρυση Τμημάτων) παρ. 1, του ν. 4610/2019 (ΦΕΚ 70/Α΄/7.5.2019)
«Συνέργειες Πανεπιστημίων και Τ.Ε.Ι., πρόσβαση στην
τριτοβάθμια εκπαίδευση, πειραματικά σχολεία, Γενικά
Αρχεία του Κράτους και λοιπές διατάξεις».
5. Την αριθμ. 137444/Ζ1 (ΦΕΚ 709/Υ.Ο.Δ.Δ./9.9.2019)
διαπιστωτική πράξη της Υπουργού Παιδείας και Θρησκευμάτων «Διορισμός Πρύτανη και τεσσάρων (4) Αντι-
πρυτάνεων του Πανεπιστημίου Δυτικής Μακεδονίας»,
με θητεία τριών (3) ετών, από 1-9-2019 έως 31-8-2022.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 447/13.02.2020
6. Το απόσπασμα πρακτικών της Συνέλευσης του Τμήματος Πληροφορικής της Σχολής Θετικών Επιστημών
του Πανεπιστημίου Δυτικής Μακεδονίας (συνεδρίαση
με αριθμ. 1/16-1-2020).
7. Την απόφαση της Συγκλήτου του Πανεπιστημίου
Δυτικής Μακεδονίας στη συνεδρίασή της με αριθμό 97/
Γ01/9-10-2019.
8. Το απόσπασμα πρακτικών της Συγκλήτου του Πανεπιστημίου Δυτικής Μακεδονίας (συνεδρίαση με αριθμ.
104/29-1-2020).
9. Το γεγονός ότι από τις διατάξεις της απόφασης
αυτής δεν προκαλείται δαπάνη σε βάρος του κρατικού
προϋπολογισμού, αποφασίζουμε:
την έγκριση του Κανονισμού Διδακτορικών Σπουδών
του Τμήματος Πληροφορικής της Σχολής Θετικών Επιστημών του Πανεπιστημίου Δυτικής Μακεδονίας, ως
ακολούθως:
Άρθρο 1
Γενικές Αρχές
Οι Διδακτορικές Σπουδές αποβλέπουν στη δημιουργία
υψηλής ποιότητας επιστημονικής έρευνας, όπως επίσης
και στη δημιουργία επιστημόνων ικανών να συμβάλουν
στην πρόοδο της επιστήμης της έρευνας και των εφαρμογών. Οι απόφοιτοι του προγράμματος Διδακτορικών
Σπουδών προορίζονται να στελεχώσουν το ερευνητικό,
επιχειρηματικό και εκπαιδευτικό δυναμικό της Ελλάδας
και του εξωτερικού.
Συγχρόνως, οι Διδακτορικές Σπουδές αποτελούν για
το Τμήμα πηγή ακαδημαϊκού κύρους και διεθνούς διάκρισης και συμβάλλουν στην αναβάθμιση της ερευνη-
τικής παραγωγής, με έμφαση στην εκπόνηση των επιστημονικών εργασιών που συντελούνται στο πλαίσιο
τους. Οι Διδακτορικές Σπουδές παρέχουν εξειδίκευση
στα γνωστικά πεδία του Τμήματος Πληροφορικής του
Πανεπιστημίου Δυτικής Μακεδονίας, αλλά και σε συγγενή πεδία.
Ο τρίτος κύκλος σπουδών περιλαμβάνει την εκπόνηση Διδακτορικής Διατριβής και ολοκληρώνεται με την
απονομή διδακτορικού τίτλου. Η απόκτηση του διδακτορικού διπλώματος διέπεται από τις κείμενες διατάξεις.
Άρθρο 2
Νομικό Θεσμικό πλαίσιο
Οι Διδακτορικές Σπουδές του Τμήματος Πληροφορικής οργανώνονται και λειτουργούν σύμφωνα με τις δι-
ατάξεις του ν. 4485/2017 και των εν ισχύ ευρισκομένων
σχετικών διατάξεων και αποφάσεων.
Στον παρόντα Εσωτερικό Κανονισμό αποτυπώνονται
η δομή και οι κανόνες λειτουργίας των Διδακτορικών
Σπουδών του Τμήματος Πληροφορικής του Πανεπιστημίου Δυτικής Μακεδονίας, όπως αυτός καταρτίστηκε με
απόφαση της Συνέλευσης του Τμήματος (1/16-1-2020),
εγκρίνεται από τη Σύγκλητο του Πανεπιστημίου Δυτικής Μακεδονίας, δημοσιεύεται στην Εφημερίδα της
Κυβερνήσεως, αναρτάται στον διαδικτυακό τόπο του
Τμήματος και κοινοποιείται στο Υπουργείο Παιδείας και
Θρησκευμάτων.
Άρθρο 3
Τυπικά Προσόντα Υποψηφίων
στα Προγράμματα Διδακτορικών Σπουδών
Δικαίωμα υποβολής αίτησης για εκπόνηση Διδακτορικής Διατριβής στο Τμήμα έχουν όσοι/ες πληρούν τις
κάτωθι προϋποθέσεις:
- Είναι πτυχιούχοι Α.Ε.Ι. (Πανεπιστημίου ή ΤΕΙ) της ημεδαπής ή αναγνωρισμένου ως ομοταγούς ιδρύματος της
αλλοδαπής.
- Είναι κάτοχοι Διπλώματος Μεταπτυχιακών Σπουδών
Α.Ε.Ι. της ημεδαπής ή αναγνωρισμένου ως ομοταγούς
ιδρύματος της αλλοδαπής ή είναι κάτοχοι ενιαίου και
αδιάσπαστου τίτλου σπουδών μεταπτυχιακού επιπέδου.
Άρθρο 4
Διαδικασία προκήρυξης
και επιλογής Υποψηφίων Διδακτόρων
Η διαδικασία εισαγωγής ξεκινάει κατόπιν αίτησης του
ενδιαφερόμενου προς τη Γραμματεία του Τμήματος Πληροφορικής καθ' όλη τη διάρκεια του έτους. Επιπλέον,
το Τμήμα, μετά από απόφαση της Συνέλευσης δύναται
αλλά αυτό δεν είναι υποχρεωτικό να προκηρύξει θέσεις
Υποψηφίων Διδακτόρων. Σε αυτή την περίπτωση, στην
προκήρυξη αναφέρονται οι προϋποθέσεις, οι όροι, οι
προθεσμίες, οι διαδικασίες κατάθεσης υποψηφιοτήτων και επιλογής Υποψηφίων Διδακτόρων, καθώς και
οι πρόσθετες υποχρεώσεις αυτών, ρήτρες, παραδοτέα
και χρονικά όρια ολοκλήρωσης των διατριβών. Οι προκηρύξεις αυτές δημοσιοποιούνται δια του ημερησίου
τύπου και αναρτώνται ηλεκτρονικά στον διαδικτυακό
τόπο του Τμήματος.
Η διοικητική υποστήριξη των Διδακτορικών Σπουδών
γίνεται από τη Γραμματεία του οικείου Τμήματος.
Ο/Η ΥΠΟΨΗΦΙΟΣ/Α
Ο/Η υποψήφιος/α υποβάλλει στις ημερομηνίες που
προβλέπονται στον παρόντα Κανονισμό Διδακτορικών
Σπουδών, σχετική Αίτηση στη Γραμματεία του Τμήματος.
Στην αίτηση αναγράφεται ο προτεινόμενος τίτλος,
η προτεινόμενη γλώσσα εκπόνησης και συγγραφής, η
οποία εκτός από την ελληνική μπορεί να είναι η αγγλική
γλώσσα, καθώς και ο/η προτεινόμενος/η ως επιβλέπων/
ουσα της Διδακτορικής Διατριβής, ο/η οποίος/α ανήκει
σε όσους/ες έχουν δικαίωμα επίβλεψης Διδακτορικής
Διατριβής, σύμφωνα με το άρθρο 5 του παρόντος Κανονισμού.
Η αίτηση συνοδεύεται από τα παρακάτω απαιτούμενα
δικαιολογητικά:
1. Αντίγραφο πτυχίου ή διπλώματος ΑΕΙ (Πανεπιστημίου ή Τ.Ε.Ι.) της ημεδαπής ή αναγνωρισμένου ως ισότιμου
της αλλοδαπής.
2. Αντίγραφο Διπλώματος Μεταπτυχιακών Σπουδών
ΑΕΙ (Πανεπιστημίου ή Τ.Ε.Ι.) της ημεδαπής ή αναγνωρισμένου ως ισότιμου της αλλοδαπής.
3. Αναλυτικό Βιογραφικό σημείωμα.
4. Προσχέδιο Διδακτορικής Διατριβής.
5. Ανάλυση ερευνητικών ενδιαφερόντων και προτεραιοτήτων.
6. Πιστοποιητικό επαρκούς γνώσης της αγγλικής γλώσσας.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 447/13.02.2020
7. Δύο συστατικές επιστολές κατά προτίμηση από
μέλη ΔΕΠ ΑΕΙ, ή Προϊστάμενο εταιρίας του δημόσιου
ή ιδιωτικού τομέα σε υπεύθυνη θέση που γνωρίζει τις
δεξιότητες του/της υποψηφίου σε φάκελο κλειστό από
τον συστήνοντα.
8. Αντίγραφα εργασιών που έχουν εκπονηθεί σε προηγούμενα προπτυχιακά ή μεταπτυχιακά προγράμματα
σπουδών (προαιρετικά).
9. Βραβεία/Διακρίσεις (εάν υπάρχουν).
ΤΟ ΤΜΗΜΑ
Η Συνέλευση του Τμήματος, με βάση τη συνάφεια
του ερευνητικού αντικειμένου των αιτήσεων που έχουν
υποβληθεί, ορίζει τριμελή Επιτροπή από μέλη Δ.Ε.Π. του
Τμήματος, ανά κατηγορία αιτήσεων. Η εκάστοτε Επιτροπή εξετάζει τις υποβληθείσες αιτήσεις και τα συνυπο-
βαλλόμενα έγγραφα και καλεί σε συνέντευξη τον/την
υποψήφιο/α.
Κατόπιν, η εν λόγω Επιτροπή υποβάλλει στη Συνέλευση του Τμήματος εισήγηση με αναλυτικό υπόμνη-
μα, στο οποίο αναγράφονται οι λόγοι για τους οποίους
ο/η υποψήφιος/α πληροί ή δεν πληροί τις προϋποθέσεις
προκειμένου να γίνει δεκτός/η. Επιπρόσθετα, η Επιτροπή προτείνει τον/την επιβλέποντα/ουσα, ακόμη και αν
αυτός/η δεν έχει προταθεί από τον/την υποψήφιο/α. Σε
κάθε περίπτωση το θέμα ανάγεται στην αρμοδιότητα
της Συνέλευσης του Τμήματος.
Η Συνέλευση του Τμήματος, συνεκτιμώντας το υπόμνημα της Επιτροπής, εγκρίνει ή απορρίπτει αιτιολογη-
μένα την αίτηση του/της υποψηφίου/ας. Στην εγκριτική
απόφαση της Συνέλευσης ορίζεται και η γλώσσα εκπόνησης και συγγραφής της Διδακτορικής Διατριβής. Στην
ίδια απόφαση, η Συνέλευση δύναται να καθορίσει ως
προϋπόθεση για την εκπόνηση της Διδακτορικής Διατριβής του/της υποψηφίου, την παράλληλη επιτυχή
παρακολούθηση μαθήματος/ων ή άλλες συναφείς με
την επιστημονική έρευνα υποχρεώσεις.
Άρθρο 5
Επίβλεψη Διδακτορικής Διατριβής
1. Δικαίωμα επίβλεψης Διδακτορικών Διατριβών
έχουν τα μέλη Δ.Ε.Π. α' Βαθμίδας, αναπληρωτή και επίκουρου του οικείου ή άλλου Α.Ε.Ι. ή ερευνητές Α΄, Β΄ ή
Γ΄ βαθμίδας από ερευνητικά κέντρα (του άρθρου 13Α
του ν. 4310/2014 και τις προβλέψεις του άρθρου 39 του
ν. 4485/2017), συμπεριλαμβανομένων των ερευνητικών
κέντρων της Ακαδημίας Αθηνών, τα οποία έχουν τουλάχιστον 5 εργασίες σε συναφή και διεθνή επιστημονικά
περιοδικά ή συνέδρια αναγνωρισμένου κύρους, με πρακτικά που εκδίδονται στην Αγγλική γλώσσα στις περιοχές
της Πληροφορικής.
2. Η Συνέλευση του Τμήματος αναθέτει στον/στην
προτεινόμενο/η επιβλέποντα/ουσα, σύμφωνα με την
παράγραφο 3 του άρθρου 38 του ν. 4485/2017, την επίβλεψη της Διδακτορικής Διατριβής και ορίζει Τριμελή
Συμβουλευτική Επιτροπή, με αρμοδιότητα να πλαισιώνει
και να υποστηρίζει την εκπόνηση και συγγραφή της.
3. Στην Τριμελή Συμβουλευτική Επιτροπή μετέχουν ως
μέλη, ο/η επιβλέπων/ουσα και δύο ακόμη μέλη Δ.Ε.Π.
α΄ Βαθμίδας, αναπληρωτή και επίκουρου από το οικείο
ή άλλο Α.Ε.Ι. ή καθηγητές αναγνωρισμένων ως ομοταγών ιδρυμάτων της αλλοδαπής, οι οποίοι είναι κάτοχοι
Διδακτορικού Διπλώματος, ή ερευνητές των Βαθμίδων
Α΄, Β΄ ή Γ΄ από ερευνητικά κέντρα του άρθρου 13Α του
ν. 4310/2014, συμπεριλαμβανομένων των ερευνητικών
κέντρων της Ακαδημίας Αθηνών και του Ιδρύματος Ιατροβιολογικών Ερευνών της Ακαδημίας Αθηνών ή από
αναγνωρισμένα ερευνητικά κέντρα ή ινστιτούτα της
αλλοδαπής και έχουν το ίδιο ή συναφές γνωστικό αντικείμενο με την υπό κρίση Διδακτορική Διατριβή.
Ως μέλη της Τριμελούς Συμβουλευτικής Επιτροπής είναι δυνατόν να ορίζονται και μέλη Δ.Ε.Π. τα οποία είναι
σε άδεια. Στην Τριμελή Συμβουλευτική Επιτροπή μετέχει
τουλάχιστον ένα (1) μέλος Δ.Ε.Π. από τις τρεις πρώτες
Βαθμίδες του Τμήματος.
4. Ο επιβλέπων Καθηγητής καθοδηγεί και υποστηρίζει
την έρευνα του Υποψηφίου Διδάκτορα. Η λειτουργία της
Τριμελούς Συμβουλευτικής Επιτροπής είναι σημαντική,
αλλά δεν υποκαθιστά τον ιδιαίτερο ρόλο του επιβλέποντος Καθηγητή, του οποίου η εμπλοκή στην επιβλεπόμε-
νη έρευνα είναι κρίσιμη. Ειδικότερα, η άμεση συνεργασία
επιβλέποντος και Υποψηφίου Διδάκτορα πρέπει να είναι
τακτική και συνεχής.
5. Αν για οποιονδήποτε λόγο ο/η επιβλέπων/ουσα
εκλείψει ή διαπιστωμένα αδυνατεί να τελέσει χρέη επιβλέποντος/σας για μεγάλο χρονικό διάστημα, η Συνέλευ-
ση του Τμήματος, εκτιμώντας τις περιστάσεις, αναθέτει
σε άλλον/η την επίβλεψη, σύμφωνα με όσα ορίζονται
στις προηγούμενες παραγράφους, κατόπιν αίτησης του/
της Υποψήφιου/ας Διδάκτορα και σύμφωνης γνώμης
του/της νέου/ας προτεινόμενου/ης επιβλέποντος/ουσας, εντός ενός εύλογου χρονικού διαστήματος τριών
(3) μηνών.
6. Αν ο/η αρχικός/η επιβλέπων/ουσα μετακινηθεί σε
άλλο Α.Ε.Ι. ή Τμήμα Α.Ε.Ι. ή συνταξιοδοτηθεί, συνεχίζει
να τελεί χρέη επιβλέποντος/ουσας των Διδακτορικών
Διατριβών που έχει αναλάβει και ο τίτλος απονέμεται
από το Α.Ε.Ι., στο οποίο ανήκει το Τμήμα Πληροφορικής,
όπου ξεκίνησε η εκπόνηση της Διδακτορικής Διατριβής.
7. Η Γραμματεία του Τμήματος οφείλει να αναρτήσει
στον διαδικτυακό τόπο, στην ελληνική και αγγλική γλώσσα, το όνομα του/της Υποψήφιου/ας Διδάκτορα, τον τίτ-
λο και σύντομη περίληψη της Διδακτορικής Διατριβής,
το όνομα του/της επιβλέποντος/ουσας και των άλλων
μελών της Τριμελούς Συμβουλευτικής Επιτροπής.
Άρθρο 6
Εκπόνηση Διδακτορικής Διατριβής
με συνεπίβλεψη
1. Το Τμήμα Πληροφορικής είναι δυνατό να συνεργάζεται, με Τμήματα ΑΕΙ, ερευνητικά κέντρα και ινστι-
τούτα του άρθρου 13Α του ν. 4310/2014, συμπεριλαμβανομένων των ερευνητικών κέντρων της Ακαδημίας
Αθηνών και του Ιδρύματος Ιατροβιολογικών Ερευνών
της Ακαδημίας Αθηνών, για την εκπόνηση διατριβών
με συνεπίβλεψη. (Προϋπόθεση είναι ένα τουλάχιστον
από τα συνεργαζόμενα Τμήματα να είναι αυτοδύναμο)
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 447/13.02.2020
Τα σχετικά με τη διαδικασία εκπόνησης, χορήγησης ενιαίου ή χωριστού τίτλου κ.α., προβλέπονται στο οικείο
Ειδικό Πρωτόκολλο Συνεργασίας που καταρτίζεται και
εγκρίνεται από τις οικείες Συγκλήτους και τα συλλογικά
όργανα διοίκησης των ερευνητικών κέντρων.
2. Το Τμήμα Πληροφορικής είναι δυνατό επίσης να συνεργάζεται με αναγνωρισμένα ως ομοταγή Ιδρύματα ή
ερευνητικά κέντρα και ινστιτούτα της αλλοδαπής καθώς
και αναγνωρισμένα ερευνητικά κέντρα εταιρειών του
δημοσίου ή ιδιωτικού τομέα με συναφές αντικείμενο
για την εκπόνηση διατριβών με συνεπίβλεψη. Τα σχετικά με τη διαδικασία εκπόνησης, χορήγησης ενιαίου ή
χωριστού τίτλου κ.α., προβλέπονται στο οικείο Ειδικό
Πρωτόκολλο Συνεργασίας που καταρτίζεται σύμφωνα με
όσα ορίζει η σχετική απόφαση του Υπουργού Παιδείας
και Θρησκευμάτων που δημοσιεύεται στην Εφημερίδα
της Κυβερνήσεως.
Άρθρο 7
Διάρκεια Εκπόνησης Διδακτορικής Διατριβής
Η χρονική διάρκεια για την απόκτηση του Διδακτορικού Διπλώματος είναι τουλάχιστον τρία (3) πλήρη ημε-
ρολογιακά έτη από την ημερομηνία ορισμού της Τριμελούς Συμβουλευτικής Επιτροπής. Η μέγιστη διάρκεια
δεν μπορεί να ξεπερνάει τα έξι (6) ημερολογιακά έτη.
Σε εξαιρετικές περιπτώσεις, το διάστημα αυτό μπορεί
να παραταθεί έως για τρία (3) ακόμη έτη αν συντρέχουν
ειδικές συνθήκες ή/και ανωτέρα βία και μετά από αιτιολογημένη εισήγηση του Επιβλέποντος Καθηγητή προς
τη Συμβουλευτική Επιτροπή και αντίστοιχη απόφαση
της Συνέλευσης του Τμήματος.
Ο Υποψήφιος Διδάκτορας δικαιούται να ζητήσει αναστολή σπουδών μία φορά κατά τη διάρκεια των σπου-
δών του. Το χρονικό διάστημα της αναστολής δεν μπορεί
να είναι μεγαλύτερο από τρία (3) έτη. Η Συνέλευση κρίνει
τη σπουδαιότητα των λόγων της αιτούμενης αναστολής
και εφ' όσον γίνουν αποδεκτοί, ο υποψήφιος μπορεί να
συνεχίσει τις σπουδές του μετά το χρονικό διάστημα της
αναστολής, αλλά σύμφωνα με τους ισχύοντες κατά την
κατάθεση της αίτησης εκπόνησης όρους. Το χρονικό διάστημα της αναστολής δεν προσμετράται στη διάρκεια
των διδακτορικών σπουδών.
Αλλαγή θέματος της υπό εκπόνησης διδακτορικής
διατριβής μπορεί να πραγματοποιηθεί μετά από τεκμηριωμένη εισήγηση της Τριμελούς Συμβουλευτικής
Επιτροπής και έγκριση της Συνέλευσης του Τμήματος.
Η Συνέλευση, μετά από εισήγηση της Τριμελούς
Συμβουλευτικής Επιτροπής μπορεί να αποφασίσει τη
διαγραφή του Υποψηφίου Διδάκτορα, του οποίου η
πρόοδος κρίνεται ανεπαρκής σύμφωνα με τα κριτήρια
ποιότητας, όπως αυτά περιγράφονται στο άρθρο 9 του
παρόντος κανονισμού, ή έχει υποπέσει σε περιπτώσεις
παραπτωμάτων όπως αντιγραφής και/ή συμπεριφοράς
που αντιβαίνει στην ακαδημαϊκή δεοντολογία. Στην
απόφαση τεκμηριώνονται οι λόγοι διαγραφής. Διαγραφή Υποψήφιου Διδάκτορα μπορεί να γίνει και μετά από
αίτηση του ενδιαφερομένου.
Άρθρο 8
Δικαιώματα, παροχές και υποχρεώσεις
Υποψηφίων Διδακτόρων
8.1 Δικαιώματα/Παροχές
Οι Διδακτορικές Σπουδές προσφέρονται δωρεάν.
Οι Υποψήφιοι/ες Διδάκτορες για πέντε (5) έτη από την
ημερομηνία ορισμού της Τριμελούς Συμβουλευτικής Επιτροπής, διατηρούν πλήρη τα δικαιώματα και τις παροχές
που προβλέπονται και για τους/τις φοιτητές/τριες του β΄
κύκλου σπουδών.
Οι Υποψήφιοι/ες Διδάκτορες μπορούν να παρακολουθούν δωρεάν μαθήματα των Π.Μ.Σ. δευτέρου κύκλου
που οργανώνει ή Δ.Π.Μ.Σ. δευτέρου κύκλου που συμμετέχει το Τμήμα Πληροφορικής, μετά από σχετική ει-
σήγηση της Τριμελούς Συμβουλευτικής Επιτροπής τους.
Επιπλέον, οι Υποψήφιοι/ες Διδάκτορες διατηρούν
δικαιώματα πρόσβασης, δανεισμού και χρήσης των
ηλεκτρονικών υπηρεσιών των πανεπιστημιακών Βιβλιοθηκών μέχρι και πέντε (5) έτη μετά την απονομή του
Διδακτορικού Διπλώματος.
Ο Υποψήφιος Διδάκτωρ έχει τη δυνατότητα να πραγματοποιήσει ένα μέρος της έρευνας του σε Πανεπιστήμιο
άλλης χώρας μετά από σύμφωνη γνώμη της Τριμελούς
Συμβουλευτικής Επιτροπής και της Συνέλευσης, προκειμένου να εξοικειωθεί με το διεθνές σύστημα αξιολόγη-
σης και τεκμηρίωσης της επιστημονικής γνώσης.
Ο υποψήφιος οφείλει να επιδιώκει ενεργή παρουσία
στο διεθνές ακαδημαϊκό περιβάλλον, συμμετέχοντας
σε σεμινάρια ή επιστημονικά συνέδρια, αποβλέποντας
στην αναγνώριση της έρευνας του με δημοσιεύσεις σε
περιοδικά με σύστημα κριτών, όπου αυτό είναι εφικτό.
Εφόσον υπάρχει οικονομική δυνατότητα, τα Π.Μ.Σ.
επιχορηγούν τη συμμετοχή των Υποψηφίων Διδακτόρων σε εθνικά ή διεθνή συνέδρια μετά από απόφαση
της Συνέλευσης ή της ΕΔΕ στην περίπτωση Διατμηματικών ή Διιδρυματικών Προγραμμάτων Μεταπτυχιακών
Σπουδών.
Με απόφαση Συνέλευσης του Τμήματος και κοινή
απόφαση των Υπουργών Παιδείας και Θρησκευμάτων
και Οικονομικών μπορεί να ανατίθεται σε Υποψήφιους/
ες Διδάκτορες η επικουρία μελών Δ.Ε.Π. του Τμήματος
σε προπτυχιακό και μεταπτυχιακό επίπεδο με ή χωρίς
ωριαία αντιμισθία, η οποία επιβαρύνει τον τακτικό προϋπολογισμό του Ιδρύματος.
8.2. Υποχρεώσεις
Ο/Η Υποψήφιος/α Διδάκτορας έχει υποχρέωση ανανέωσης της εγγραφής του/της κάθε ακαδημαϊκό έτος.
Ο/Η Υποψήφιος/α Διδάκτορας, κατ' έτος παρουσιάζει προφορικά ενώπιον της Τριμελούς Συμβουλευτικής
Επιτροπής και υποβάλλει εγγράφως σε αυτή αναλυτικό
υπόμνημα σχετικά με την πρόοδο της Διδακτορικής
του Διατριβής. Αντίγραφο του υπομνήματος, καθώς και
σχόλια επ' αυτού από τον/την επιβλέποντα/ουσα ή την
Τριμελή Συμβουλευτική Επιτροπή και των εκθέσεων
προόδου, καταχωρούνται στον ατομικό φάκελο του/
της υποψηφίου/ας διδάκτορα.
Ο Υποψήφιος Διδάκτορας υποχρεούται να συμμετέχει στις διδακτικές και ερευνητικές δραστηριότητες
του Τμήματος, εφόσον του ζητηθεί, και σύμφωνα με τις
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 447/13.02.2020
διδακτικές και ερευνητικές ανάγκες/δυνατότητες του
επιβλέποντα καθηγητή και του τμήματος Πληροφορικής.
Οι Υποψήφιοι Διδάκτορες, υποχρεούνται να συμμετέχουν στο πρόγραμμα των επιτηρήσεων του Τμήματος.
Συγκεκριμένα, η παρουσία των Υποψηφίων Διδακτόρων
στις εποπτείες των προπτυχιακών μαθημάτων της κάθε
εξεταστικής περιόδου είναι υποχρεωτική σύμφωνα με
απόφαση της Συνέλευσης του Τμήματος.
Οι Υποψήφιοι Διδάκτορες υποχρεούνται να παρουσιάζουν την πρόοδο της ερευνητικής τους εργασίας
σε σεμινάρια που οργανώνονται από το Τμήμα για τον
σκοπό αυτό.
Με πρόταση του επιβλέποντος, μετά από σύμφωνη
γνώμη της Τριμελούς Συμβουλευτικής Επιτροπής και
έγκριση της Συνέλευσης του Τμήματος, μπορεί να ζητηθεί από τον Υποψήφιο Διδάκτορα, εφόσον αυτό κρίνεται
απαραίτητο, η υποχρεωτική παρακολούθηση ή/και εξέταση συγκεκριμένων μαθημάτων του οικείου Τμήματος,
ή άλλων Τμημάτων του Πανεπιστημίου Δυτικής Μακεδονίας. Εάν απαιτηθεί η υποχρεωτική παρακολούθηση
μαθημάτων από τον Υποψήφιο Διδάκτορα, αυτό πρέπει
να συμβεί κατά το πρώτο έτος εγγραφής του, εκτός εξαιρετικών περιπτώσεων.
Με απόφαση της Συνέλευσης του Τμήματος μπορεί να
προβλέπεται η υποχρεωτική παρακολούθηση ειδικών
μαθημάτων διδακτορικού επιπέδου που προσφέρονται
στους Υποψηφίους Διδάκτορες του Τμήματος.
Η Διδακτορική Διατριβή και η περίληψη της κατατίθενται στην Κεντρική Βιβλιοθήκη του Πανεπιστημίου
Δυτικής Μακεδονίας και στο Εθνικό Αρχείο Διδακτορικών Διατριβών του Εθνικού Κέντρου Τεκμηρίωσης. Ση-
μειώνεται ότι στην περίπτωση που η γλώσσα συγγραφής
δεν είναι η ελληνική, θα κατατίθεται και περίληψη της
διατριβής στα ελληνικά.
Άρθρο 9
Προϋποθέσεις Ολοκλήρωσης
Διδακτορικής Διατριβής
Η ποιότητα των Διδακτορικών Σπουδών ελέγχεται
κυρίως με βάση τις δημοσιεύσεις του Υποψήφιου Διδάκτορα ή την υποβολή άρθρων της διατριβής του σε
έγκριτα και διεθνή επιστημονικά περιοδικά, καθώς και
από τη συμμετοχή του σε διεθνή συνέδρια, όπως αυτά
αναγράφονται στην Ετήσια Έκθεση Προόδου.
1. Ετήσια Έκθεση Προόδου
Ο Υποψήφιος Διδάκτορας υποβάλλει εγγράφως μία
φορά σε κάθε ακαδημαϊκό έτος Ετήσια έκθεση Προόδου.
Η πρώτη έκθεση προόδου υποβάλλεται μετά την ολοκλήρωση του πρώτου έτους σπουδών του υποψηφίου.
Στην έκθεση περιγράφεται η ερευνητική και επικουρική
εργασία που ολοκληρώθηκε κατά το προηγούμενο έτος
και τίθενται οι στόχοι του επόμενου.
2. Δημοσιεύσεις/Συμμετοχή σε διεθνή συνέδρια
Ο Υποψήφιος Διδάκτορας κατά τη διάρκεια των διδακτορικών σπουδών και πριν την τελική κρίση της διδα-
κτορικής διατριβής θα πρέπει να έχει:
- δυο (2) τουλάχιστον δημοσιεύσεις με θέμα που προέρχεται από τη διατριβή του/της σε έγκριτο, διεθνές πε-
ριοδικό, που ανήκει σε μια από τις κατηγορίες Q1, Q2 ή
Q3 της SCIMAGO (SCOPUS). Συστήνεται επίσης, τα άρθρα
αυτά να υποβληθούν σε Σειρές Άρθρων Υπό Συζήτηση
(Working Paper Series, π.χ. RePEc, Munich Library).
- αποδεδειγμένη συμμετοχή ως εισηγητής σε τουλάχιστον δύο (2) συναφή προς το ερευνητικό αντικείμενο,
έγκριτα και διεθνή επιστημονικά συνέδρια με κριτές.
3. Παρουσίαση στα Ερευνητικά Σεμινάρια του Τμήματος.
Ο Υποψήφιος Διδάκτορας κατά το τελευταίο έτος εκπόνησης της διδακτορικής του διατριβής και σε συνεννό-
ηση με τον Επιβλέποντα Καθηγητή του και τον Υπεύθυνο
οργάνωσης των Ερευνητικών Σεμιναρίων του Τμήματος,
υποχρεούται να παρουσιάσει μέρος της διατριβής του
στα ερευνητικά σεμινάρια του Τμήματος.
Άρθρο 10
Αξιολόγηση Διδακτορικής Διατριβής
Μετά την ολοκλήρωση της συγγραφής της Διδακτορικής Διατριβής ο/η Υποψήφιος/α Διδάκτορας υποβάλλει
αίτηση στην Τριμελή Συμβουλευτική Επιτροπή, δια της
Γραμματείας, για δημόσια υποστήριξη και αξιολόγηση
της. Ο Υποψήφιος Διδάκτορας έχει το δικαίωμα της υποστήριξης της διδακτορικής του διατριβής, μόνο εφόσον
πληρούνται όλα τα κριτήρια ποιότητας, όπως υπαγορεύονται στο άρθρο 9 του παρόντος και εφόσον δεν υπάρ-
χουν φαινόμενα μη συμμόρφωσης με τις υποχρεώσεις
του. Τα ανωτέρω ελέγχονται από την Τριμελή Συμβουλευτική Επιτροπή, η οποία αποφασίζει την έγκριση ή
την αιτιολογημένη απόρριψη της αίτησης. Εφόσον αυτή
εγκριθεί, συντάσσει αναλυτική Εισηγητική Έκθεση, την
οποία υποβάλλει στη Συνέλευση του Τμήματος ζητώντας
τον ορισμό Επταμελούς Εξεταστικής Επιτροπής για την
κρίση της Διδακτορικής Διατριβής.
Η Συνέλευση του Τμήματος, μετά την κατάθεση θετικής Εισηγητικής Έκθεσης της Τριμελούς Συμβουλευτικής
Επιτροπής, ορίζει Επταμελή Εξεταστική Επιτροπή για
την αξιολόγηση της Διδακτορικής Διατριβής του/της
Υποψήφιου/ας Διδάκτορα. Σε αυτή μετέχουν τα μέλη
της Τριμελούς Συμβουλευτικής Επιτροπής και τέσσερα
επιπλέον μέλη που ορίζονται σύμφωνα με την εκάστοτε
νομοθεσία. Συγκεκριμένα, είναι μέλη Δ.Ε.Π. α΄ βαθμίδας,
αναπληρωτή και επίκουρου από το οικείο ή άλλο Α.Ε.Ι.
ή καθηγητές αναγνωρισμένων ως ομοταγών ιδρυμάτων
της αλλοδαπής, οι οποίοι είναι κάτοχοι Διδακτορικού
Διπλώματος, ή ερευνητές των Βαθμίδων Α΄, Β΄ ή Γ΄ από
ερευνητικά κέντρα του άρθρου 13Α του ν. 4310/2014,
συμπεριλαμβανομένων των ερευνητικών κέντρων της
Ακαδημίας Αθηνών και του Ιδρύματος Ιατροβιολογικών
Ερευνών της Ακαδημίας Αθηνών ή από αναγνωρισμένα ερευνητικά κέντρα ή ινστιτούτα της αλλοδαπής, να
έχουν τουλάχιστον 5 δημοσιευμένες εργασίες σε διεθνή
περιοδικά ή συνέδρια με κριτές και διεθνούς κύρους και
έχουν το ίδιο ή συναφές γνωστικό αντικείμενο με την
υπό κρίση Διδακτορική Διατριβή.
Προκειμένου να συγκροτηθεί η Επταμελής Εξεταστική
Επιτροπή, τα αφυπηρετήσαντα μέλη της Τριμελούς Συμβουλευτικής Επιτροπής αντικαθίστανται από νέα μέλη
που πληρούν τα κριτήρια του άρθρου 39 παρ.2 β' εδάφιο
του ν. 4485/2017. Τα αφυπηρετήσαντα μέλη δικαιούνται
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 447/13.02.2020
να παρευρεθούν στη διαδικασία δημόσιας παρουσίασης
και αξιολόγησης χωρίς δικαίωμα ψήφου. Μέλη Δ.Ε.Π. τα
οποία βρίσκονται σε άδεια, δύνανται να συμμετέχουν ως
μέλη της Επταμελούς Εξεταστικής Επιτροπής.
Η Διδακτορική Διατριβή υποστηρίζεται από τον/την
Υποψήφιο/α Διδάκτορα δημόσια, ενώπιον της Επταμελούς Εξεταστικής Επιτροπής. Η διαδικασία της δημόσιας
υποστήριξης προϋποθέτει τη φυσική παρουσία των μελών της Επταμελούς Εξεταστικής Επιτροπής, ή να συμ-
μετέχουν και μέσω τηλεδιάσκεψης.
Στη συνέχεια ο/η υποψήφιος/α αποχωρεί και η Επταμελής Εξεταστική Επιτροπή συνεδριάζει χωρίς την πα-
ρουσία τρίτων και κρίνει τη διατριβή ως προς την ποιότητα, την πληρότητα, την πρωτότυπη σκέψη και την
συμβολή της στην επιστήμη και με Βάση αυτά τα κριτήρια διατυπώνει την τελική της κρίση και τη Βαθμολογεί.
Η Διδακτορική Διατριβή εγκρίνεται με πλειοψηφία τουλάχιστον πέντε (5) μελών της Επταμελούς Εξεταστικής
Επιτροπής. Η έγκριση και βαθμολόγηση Βεβαιώνεται με
σχετικό Πρακτικό. Το Πρακτικό υπογράφεται από όλα
τα συμμετέχοντα στη διαδικασία της αξιολόγησης της
διατριβής μέλη της Επταμελούς Εξεταστικής Επιτροπής
και διαβιβάζεται δια της Γραμματείας, στη Συνέλευση
του Τμήματος.
Η Επταμελής Εξεταστική Επιτροπή δύναται να αναπέμψει με απόφαση της τη διατριβή για διορθώσεις ή
επεξηγήσεις για διάστημα μέχρι έναν (1) χρόνο.
Σε περίπτωση κατά την οποία το Πρακτικό φέρει υπογραφές τεσσάρων μελών της Επταμελούς Επιτροπής και
πέμπτο μέλος έχει υπογράψει την Εισηγητική Έκθεση, ο
τίτλος θεωρείται ότι έχει χορηγηθεί εγκύρως.
Η εγκριθείσα Διδακτορική Διατριβή βαθμολογείται με
την ακόλουθη κλίμακα:
- Άριστα
- Λίαν Καλώς
- Καλώς
Άρθρο 11
Αναγόρευση και Καθομολόγηση Διδακτόρων
Η Συνέλευση δύναται να αναγορεύει και καθομολογεί
τον/την Υποψήφιο/α Διδάκτορα σε δημόσια Συνεδρίαση του Τμήματος, παρουσία του/της Υποψήφιου/ας
Διδάκτορα. Ο Πρόεδρος του Τμήματος θέτει υπόψη του
Σώματος το Πρακτικό, που πιστοποιεί την επιτυχή ολοκλήρωση της διαδικασίας προφορικής παρουσίασης και
αξιολόγησης της Διδακτορικής Διατριβής και ακολουθεί
η αναγόρευση και καθομολόγηση του/της Υποψηφίου/
ας σε Διδάκτορα του Τμήματος.
Ο/Η Υποψήφιος/α Διδάκτορας μετά από την αναγόρευση και καθομολόγηση του/της από τη Συνέλευση
του Τμήματος, μπορεί να αιτηθεί χορήγηση Βεβαίωσης
Επιτυχούς Περάτωσης.
Στον/Στην Διδάκτορα χορηγείται Αντίγραφο Διδακτορικού Διπλώματος.
Το Διδακτορικό Δίπλωμα (μεμβράνη), υπογράφεται
από τον/την Πρύτανη, τον/την Πρόεδρο και τον/την
Γραμματέα του Τμήματος και φέρει τη σφραγίδα του
Πανεπιστημίου Δυτικής Μακεδονίας.
Τον τύπο του Διδακτορικού Διπλώματος ορίζει με
απόφασή της η Σύγκλητος του Πανεπιστημίου Δυτικής
Μακεδονίας. Σε κάθε περίπτωση, στο Διδακτορικό Δίπλωμα αναγράφονται τα στοιχεία που ορίζονται από την
τελευταία σχετική νομοθεσία.
Στην περίπτωση επιστημονικής συνεργασίας Τμήματος με Τμήμα αναγνωρισμένου ομοταγούς ιδρύματος
της αλλοδαπής, για εκπόνησης Διδακτορικής Διατριβής
με συνεπίβλεψη, το Τμήμα χορηγεί χωριστό τίτλο Διδακτορικού Διπλώματος, στον οποίο γίνεται μνεία και του
άλλου συνεργαζόμενου ιδρύματος, εφόσον το Ειδικό
πρωτόκολλο Συνεργασίας Ε.Π.Σ. δεν ορίζει διαφορετικά.
Ο τίτλος αυτός υπογράφεται από τον Πρύτανη, τον Πρόεδρο του Τμήματος και τον/την Γραμματέα του Τμήματος
που συμμετέχει στη συνεργασία.
Η τελετή αναγόρευσης και καθομολόγησης, το κείμενο του όρκου καθώς και ο τύπος του Διδακτορικού
Διπλώματος του/της Διδάκτορος ακολουθεί τα Πρότυπα
σχετικών Αποφάσεων της Συγκλήτου Πανεπιστημίου Δυτικής Μακεδονίας. Για όσους δεν επιθυμούν να δώσουν
θρησκευτικό όρκο, επιτρέπεται απλή επίκληση της τιμής
και συνείδησής τους.
Οι Διδακτορικές Σπουδές οδηγούν σε τίτλο σπουδών
επιπέδου 8 σύμφωνα με το Ευρωπαϊκό Πλαίσιο Προσόντων (EQF) και το Εθνικό Πλαίσιο Προσόντων (ΕΠΠ).
Άρθρο 12
Μεταβατικές διατάξεις
Όλοι/ες οι Υποψήφιοι/ες Διδάκτορες του Τμήματος, μετά την έγκριση του παρόντα Κανονισμού Διδα-
κτορικών Σπουδών, εντάσσονται στις διατάξεις του
ν. 4485/2017 και στον παρόντα Κανονισμό.
Θέματα που δεν ρυθμίζονται από τον παρόντα Κανονισμό, θα ρυθμίζονται με αποφάσεις των αρμοδίων
οργάνων.
Η απόφαση αυτή να δημοσιευθεί στην Εφημερίδα της
Κυβερνήσεως.
Κοζάνη, 5 Φεβρουαρίου 2020
Ο Πρύτανης
ΘΕΟΔΩΡΟΣ ΘΕΟΔΟΥΛΙΔΗΣ
Ι
Αριθμ. 3776
(3)
Κανονισμός Διδακτορικών Σπουδών του Τμήματος Οικονομικών Επιστημών της Σχολής Οικο-
νομικών Επιστημών του Πανεπιστημίου Δυτικής
Μακεδονίας.
Η ΣΥΓΚΛΗΤΟΣ
ΤΟΥ ΠΑΝΕΠΙΣΤΗΜΙΟΥ ΔΥΤΙΚΗΣ ΜΑΚΕΔΟΝΙΑΣ
Έχοντας υπόψη:
1. Τις διατάξεις του άρθρου 13 παρ. 2 περ. (ιε) σε συνδυασμό με το άρθρο 31 παρ. 1 περ. (α) και το άρθρο 45
παρ. 2 του ν. 4485/2017 (ΦΕΚ 114/Α’/4.8.2017).
2. Τις διατάξεις του ν. 4610/2019 (ΦΕΚ 70/Α΄/7.5.2019)
«Συνέργειες Πανεπιστημίων και Τ.Ε.Ι., πρόσβαση στην
τριτοβάθμια εκπαίδευση, πειραματικά σχολεία, Γενικά
Αρχεία του Κράτους και λοιπές διατάξεις».
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 447/13.02.2020
3. Τις διατάξεις του κεφ. Δ΄ (Ένταξη του Τ.Ε.Ι. Δυτικής
Μακεδονίας στο Πανεπιστήμιο Δυτικής Μακεδονίας),
άρθρο 16, του ν. 4610/2019 (ΦΕΚ 70/Α’/7.5.2019) «Συνέργειες Πανεπιστημίων και Τ.Ε.Ι., πρόσβαση στην τριτο-
βάθμια εκπαίδευση, πειραματικά σχολεία, Γενικά Αρχεία
του Κράτους και λοιπές διατάξεις».
4. Τις διατάξεις του κεφ. Γ΄, άρθρο 14 (Ίδρυση Τμημάτων) παρ. 1, του ν. 4610/2019 (ΦΕΚ 70/Α΄/7.5.2019)
«Συνέργειες Πανεπιστημίων και Τ.Ε.Ι., πρόσβαση στην
τριτοβάθμια εκπαίδευση, πειραματικά σχολεία, Γενικά
Αρχεία του Κράτους και λοιπές διατάξεις».
5. Την αριθμ. 137444/Ζ1 (ΦΕΚ 709/Υ.Ο.Δ.Δ./9.9.2019)
διαπιστωτική πράξη της Υπουργού Παιδείας και Θρησκευμάτων «Διορισμός Πρύτανη και τεσσάρων (4) Αντι-
πρυτάνεων του Πανεπιστημίου Δυτικής Μακεδονίας»,
με θητεία τριών (3) ετών, από 1-9-2019 έως 31-8-2022.
6. Το απόσπασμα πρακτικών της Συνέλευσης του Τμήματος Οικονομικών Επιστημών της Σχολής Οικονομικών
Επιστημών του Πανεπιστημίου Δυτικής Μακεδονίας (συνεδρίαση με αριθμ. 2/21-1-2020).
7. Την απόφαση της Συγκλήτου του Πανεπιστημίου
Δυτικής Μακεδονίας στη συνεδρίασή της με αριθμό 97/
Γ01/9-10-2019.
8. Το απόσπασμα πρακτικών της Συγκλήτου του Πανεπιστημίου Δυτικής Μακεδονίας (συνεδρίαση με αριθμ.
104/29-1-2020).
9. Το γεγονός ότι από τις διατάξεις της απόφασης
αυτής δεν προκαλείται δαπάνη σε βάρος του κρατικού
προϋπολογισμού, αποφασίζει:
την έγκριση του Κανονισμού Διδακτορικών Σπουδών
του Τμήματος Οικονομικών Επιστημών της Σχολής Οικονομικών Επιστημών του Πανεπιστημίου Δυτικής Μα-
κεδονίας, ως ακολούθως:
Άρθρο 1
Γενικές Αρχές
Με τον παρόντα Κανονισμό καθορίζονται η δομή, η
λειτουργία και οι προϋποθέσεις εισαγωγής στο Πρόγραμμα Διδακτορικών Σπουδών (Π.Δ.Σ.) καθώς και οι
διαδικασίες εκπόνησης διδακτορικής διατριβής και απόκτησης Διδακτορικού Διπλώματος στο Τμήμα Οικονο-
μικών Επιστημών της Σχολής Οικονομικών Επιστημών
του Πανεπιστημίου Δυτικής Μακεδονίας σύμφωνα με
τις διατάξεις του ν. 4485/2017. Οι διατάξεις του παρόντος Κανονισμού Διδακτορικών Σπουδών εξειδικεύουν
και συμπληρώνουν το θεσμικό πλαίσιο, όπως εκάστοτε
ισχύει, διέποντας την οργάνωση και λειτουργία του τρίτου κύκλου σπουδών του οικείου Τμήματος και προσ-
διορίζοντας τους ειδικότερους όρους και προϋποθέσεις
οργάνωσης των Διδακτορικών Σπουδών καθώς και της
εκπόνησης διδακτορικής διατριβής ακόμη.
Άρθρο 2
Σκοπός Προγράμματος Διδακτορικών Σπουδών
Το Πρόγραμμα Διδακτορικών Σπουδών του Τμήματος Οικονομικών Επιστημών στο Πανεπιστήμιο Δυτικής
Μακεδονίας έχει ως πρωταρχικό σκοπό την ουσιαστική
συνεισφορά των ερευνητών στην εξέλιξη της γνώσης,
της επιστήμης, της έρευνας και των εφαρμογών στα
γνωστικά αντικείμενα που προσφέρονται από το Τμήμα. Συγκεκριμένα, αποσκοπεί στην εκ μέρους τους δι-
εξαγωγή πρωτότυπης επιστημονικής έρευνας, ώστε να
είναι σε θέση να στελεχώσουν Πανεπιστήμια, Ερευνητικά
Κέντρα, Επιχειρήσεις και Οργανισμούς του ιδιωτικού και
δημοσίου τομέα στην Ελλάδα και διεθνώς.
Άρθρο 3
Δικαίωμα υποβολής αίτησης
Δικαίωμα υποβολής αίτησης εκπόνησης διδακτορικής
διατριβής έχουν όσοι/ες πληρούν τις εξής δύο προϋποθέσεις:
1. Είναι κάτοχοι πτυχίου Α.Ε.Ι. (Πανεπιστήμιου ή Τ.Ε.Ι.)
της ημεδαπής ή αναγνωρισμένου ως ισότιμου ιδρύματος
της αλλοδαπής.
2. Είναι κάτοχοι Διπλώματος Μεταπτυχιακών Σπουδών (Δ.Μ.Σ.) Α.Ε.Ι. της ημεδαπής ή αναγνωρισμένου ως
ισότιμου της αλλοδαπής ή ενιαίου και αδιάσπαστου τίτλου σπουδών μεταπτυχιακού επιπέδου (άρθρο 46 του
ν. 4485/2017).
Άρθρο 4
Διαδικασία επιλογής υποψηφίων
Προκήρυξη για την επιλογή υποψηφίων διδακτόρων
γίνεται με απόφαση της Συνέλευσης του Τμήματος. Οι
προκηρύξεις θέσεων υποψηφίων διδακτόρων δημοσιοποιούνται δια του ημερήσιου τύπου και αναρτώνται
στους οικείους διαδικτυακούς τόπους του Ιδρύματος.
Στην προκήρυξη ορίζονται:
α. Η χρονική διάρκεια υποβολής των αιτήσεων.
β. Τα γνωστικά πεδία στα οποία δύνανται οι υποψήφιοι
να εκπονήσουν διατριβή, καθώς και ο αριθμός εισακτέων
ανά γνωστικό πεδίο.
γ. Τα δικαιολογητικά που θα συνοδεύουν την αίτηση.
Στην αίτηση αναγράφεται ο προτεινόμενος τίτλος, η
προτεινόμενη γλώσσα εκπόνησης, η οποία μπορεί να
είναι διάφορη της ελληνικής και ο προτεινόμενος ως
επιβλέπων της διδακτορικής διατριβής.
Με την υποβολή της αίτησης, ο υποψήφιος συνυποβάλλει τα παρακάτω δικαιολογητικά:
1. Αναλυτικό βιογραφικό σημείωμα,
2. Αντίγραφο πτυχίου και αναλυτική βαθμολογία
και, κατά περίπτωση, έγγραφη βεβαίωση ισοτιμίας
Δ.Ο.Α.Τ.Α.Π. για τίτλους σπουδών από ιδρύματα του
εξωτερικού.
3. Αντίγραφο Δ.Μ.Σ. και αναλυτική βαθμολογία, καθώς και, κατά περίπτωση, έγγραφη βεβαίωση ισοτιμίας
Δ.Ο.Α.Τ.Α.Π. για τίτλους σπουδών προερχόμενους από
ιδρύματα του εξωτερικού.
4. Περίληψη διπλωματικής εργασίας (εφόσον υπάρχει).
5. Τουλάχιστον δύο (2) συστατικές επιστολές από μέλη
ΔΕΠ σε φακέλους σφραγισμένους από τους συντάκτες.
6. Αποδεικτικά στοιχεία επαρκής γνώσης της Αγγλικής
γλώσσας.
7. Αντίγραφα επιστημονικών δημοσιεύσεων και πιστοποιητικά συμμετοχής σε ερευνητικά προγράμματα,
σχετικής εμπειρίας κ.λπ. (εφόσον υπάρχουν).
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 447/13.02.2020
8. Προσχέδιο Διδακτορικής Διατριβής (Ερευνητική
Πρόταση) όπως περιγράφεται παρακάτω.
Ο/Η Υποψήφιος/α υποχρεούται να υποβάλει, από
κοινού με την αίτηση και τα υπόλοιπα δικαιολογητικά,
προσχέδιο Διδακτορικής Διατριβής , το οποίο θα πρέπει
να περιλαμβάνει τα εξής:
α. Ενδεικτικό Τίτλο στην Ελληνική και Αγγλική γλώσσα,
Θεματική Περιοχή/Περιοχές ("Areasofinterest") και από
δύο (2) έως πέντε (5) Λέξεις - Κλειδιά ("Keywords").
β. Συνοπτική περιγραφή του θέματος.
γ. Σύνοψη των, κατά κρατούσα επιστημονική πρακτική, αντιλήψεων σχετικά με το προτεινόμενο θέμα
("Literature Review").
δ. Συνεισφορά και πρωτοτυπία της προτεινόμενης
διατριβής ("Contribution to Science").
ε. Βασικό σκοπό, στόχους και ερευνητικές προτάσεις
της διδακτορικής διατριβής ("Research Propositions").
στ. Μεθοδολογία Έρευνας ("Research Methodology").
ζ. Συνάφεια του προτεινόμενου θέματος με το γνωστικό αντικείμενο και το συνολικό ακαδημαϊκό (ερευνητικό/
συγγραφικό/διδακτικό) έργο του Επιβλέποντος μέλους
("Relevance").
η. Βιβλιογραφικές αναφορές, οι οποίες θα εμφανίζονται στην πρόταση ("References").
Η Συνέλευση του Τμήματος αφού λάβει υπόψη τις
αιτήσεις που έχουν υποβληθεί, τις κατηγοριοποιεί με
βάση την συνάφεια του ερευνητικού αντικειμένου και
ορίζει μία τριμελή επιτροπή ανά κατηγορία αιτήσεων,
αποτελούμενες από μέλη ΔΕΠ του Τμήματος. Οι επιτροπές εξετάζουν όλα τα συνυποβαλλόμενα με την αίτηση
έγγραφα και καλούν σε συνέντευξη τον/την υποψήφιο/α. Ακολούθως, οι επιτροπές συντάσσουν αναλυτικό
υπόμνημα, στο οποίο αναγράφονται οι λόγοι για τους
οποίους κάθε υποψήφιος/α πληροί ή δεν πληροί τις
προϋποθέσεις προκειμένου να γίνει αποδεκτός/ή και
το υποβάλλουν στη Συνέλευση. Εάν ο/η υποψήφιος/α
στην αίτησή του/ της δεν προτείνει επιβλέποντα/πουσα
καθηγητή/τρια, αυτός/τή προτείνεται από την επιτροπή
και τίθεται προς έγκριση από τη Συνέλευση. Η Συνέλευση
του Τμήματος συνεκτιμά το υπόμνημα της επιτροπής με
την γνώμη του προτεινόμενου επιβλέποντα και εγκρίνει
ή απορρίπτει αιτιολογημένα την αίτηση του/της υποψηφίου/ας. Στην εγκριτική απόφαση ορίζεται επίσης η
γλώσσα συγγραφής της διδακτορικής διατριβής.
Αλλαγή τίτλου ή γλώσσας.
Αλλαγή του τίτλου της διδακτορικής διατριβής ή
γλώσσας εκπόνησής της μπορεί να γίνει κατόπιν τεκμηριωμένης εισηγήσεως της Τριμελούς Συμβουλευτικής
Επιτροπής και έγκρισης από τη Συνέλευση του Τμήματος.
Άρθρο 5
Επίβλεψη Διδακτορικής Διατριβής
1. Δικαίωμα επίβλεψης διδακτορικών διατριβών έχουν:
α. Τα μέλη ΔΕΠ α΄ βαθμίδας, αναπληρωτή ή επίκουρου
του οικείου Τμήματος.
Κάθε μέλος ΔΕΠ δύναται να επιβλέψει ταυτόχρονα έως
πέντε (5) διδακτορικές διατριβές, είτε με επίβλεψη είτε
με συνεπίβλεψη. Στην περίπτωση συνεπίβλεψης συντάσσεται Ειδικό Πρωτόκολλο Συνεργασίας.
2. Τριμελής Συμβουλευτική Επιτροπή.
Η Συνέλευση του Τμήματος αναθέτει στον προτεινόμενο επιβλέποντα την επίβλεψη της Διδακτορικής Δι-
ατριβής και ορίζει Τριμελή Συμβουλευτική Επιτροπή,
με αρμοδιότητα να πλαισιώνει και να υποστηρίζει την
εκπόνηση και τη συγγραφή της.
Μέλη της Τριμελούς Συμβουλευτικής Επιτροπή.
Στην Τριμελή Συμβουλευτική Επιτροπή μετέχουν ως
μέλη ο επιβλέπων και δύο ακόμη μέλη ΔΕΠ α΄ βαθμίδας,
αναπληρωτή ή επίκουρου από το οικείο ή άλλο Α.Ε.Ι. ή
Καθηγητές αναγνωρισμένων ως ομοταγών ιδρυμάτων
της αλλοδαπής, οι οποίοι είναι κάτοχοι διδακτορικού
διπλώματος, ερευνητές των βαθμίδων Α΄, Β΄ ή Γ΄ από
ερευνητικά κέντρα του άρθρου 13Α του ν. 4310/2014
και τις προβλέψεις του άρθρου 39 του ν. 4485/2017,
συμπεριλαμβανομένων των ερευνητικών κέντρων της
Ακαδημίας Αθηνών και του Ιδρύματος Ιατροβιολογικών
Ερευνών της Ακαδημίας Αθηνών ή από αναγνωρισμένα ερευνητικά κέντρα ή ινστιτούτα της αλλοδαπής και
έχουν το ίδιο ή συναφές γνωστικό αντικείμενο με την
υπό κρίση διδακτορική διατριβή. Ως μέλη της Τριμελούς
Συμβουλευτικής Επιτροπής μπορούν να οριστούν και
καθηγητές που βρίσκονται σε επιστημονική άδεια. Ο/Η
Επιβλέπων/ουσα Καθηγητής/τρια καθοδηγεί και υποστηρίζει την έρευνα του/της υποψηφίου/ας διδάκτορα.
Ειδικότερα, η άμεση συνεργασία Επιβλέποντος και υποψηφίου διδάκτορα πρέπει να είναι τακτική και συνεχής.
Αντικατάσταση επιβλέποντος/ουσας.
Αν για οποιονδήποτε λόγο ο/η επιβλέπων/ουσα εκλείψει ή διαπιστωμένα αδυνατεί να τελέσει χρέη επιβλέπο-
ντος/πουσας για ένα έτος, η Συνέλευση του Τμήματος,
εκτιμώντας τις περιστάσεις, αναθέτει σε άλλον/η την
επίβλεψη, ύστερα από αίτηση του/της υποψήφιου/ας
διδάκτορα και γνώμη του προτεινόμενου επιβλέποντος,
διαφορετικά σε ένα από τα άλλα δύο (2) μέλη της τριμελούς συμβουλευτικής επιτροπής, του ιδίου ή άλλου
Α.Ε.Ι., ακόμη και καθ’ υπέρβαση του μέγιστου αριθμού
υποψήφιων διδακτόρων που μπορεί να επιβλέπεται από
κάθε επιβλέποντα, που ορίζει ο παρών Κανονισμός. Αν
ο/η αρχικός/ή επιβλέπων/ουσα μετακινηθεί σε άλλο
Α.Ε.Ι. ή Τμήμα Α.Ε.Ι. ή συνταξιοδοτηθεί, συνεχίζει να τελεί χρέη επιβλέποντος των διδακτορικών διατριβών που
έχει αναλάβει, και ο τίτλος απονέμεται από το Α.Ε.Ι. στο
οποίο ανήκει το Τμήμα, όπου ξεκίνησε η εκπόνηση της
διατριβής.
Δημοσιοποίηση εισακτέων.
Μετά τον ορισμό από τη Συνέλευση του Τμήματος
της Τριμελούς Συμβουλευτικής Επιτροπής, αναρτώνται
στον διαδικτυακό τόπο του Τμήματος τα ονόματα των
υποψηφίων διδακτόρων και των μελών της Τριμελούς
Συμβουλευτικής Επιτροπής, ο τίτλος και σύντομη περίληψη της προς εκπόνηση διδακτορικής διατριβής.
Άρθρο 6
Διαδικασία εκπόνησης
Ο/Η υποψήφιος/α διδάκτορας κάθε έτος παρουσιάζει
προφορικά ενώπιον της Τριμελούς Συμβουλευτικής Επιτροπής και υποβάλλει εγγράφως αναλυτικό υπόμνημα
σχετικά με την πρόοδο της διδακτορικής του διατριΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 447/13.02.2020
βής. Αντίγραφο του υπομνήματος, καθώς και σχόλια επ’
αυτού από τον/την επιβλέποντα/πουσα ή την τριμελή
επιτροπή και εκθέσεις προόδου, καταχωρίζονται στον
ατομικό φάκελο του υποψηφίου. Η μη υποβολή έκθεσης
προόδου ισοδυναμεί με αρνητική εισήγηση.
Άρθρο 7
Χρόνος εκπόνησης Διδακτορικής Διατριβής
Σύμφωνα με την ισχύουσα νομοθεσία (παρ. 1 του άρθρου 40 του ν. 4485/2017), η διαδικασία εκπόνησης δι-
δακτορικής διατριβής δεν μπορεί να διαρκέσει λιγότερα
από τρία (3) έτη από την ημερομηνία ορισμού της Συμβουλευτικής Επιτροπής. Ο μέγιστος χρόνος εκπόνησης
της διδακτορικής διατριβής δεν μπορεί να υπερβαίνει
τα πέντε (5) πλήρη ημερολογιακά έτη από την ημερομηνία ορισμού της τριμελούς συμβουλευτικής επιτρο-
πής. Ο χρόνος περάτωσης δύνανται να παραταθεί για
τρία (3) επιπλέον έτη κατόπιν αιτιολογημένης αιτήσεως
του υποψηφίου, την οποία αφού εγκρίνουν τα μέλη της
τριμελούς συμβουλευτικής επιτροπής, εισηγούνται στη
Συνέλευση του Τμήματος για την έγκρισή της.
Αναστολή
Ο/Η υποψήφιος/α διδάκτορας δύναται να αιτηθεί την
αναστολή εκπόνησης της διατριβής, μεγίστης συνολικής
χρονικής διάρκειας ενός (1) έτους, η οποία συνοδεύεται με επαρκώς αιτιολογημένη εισήγηση της Τριμελούς
Συμβουλευτικής Επιτροπής και εγκρίνεται με απόφαση
της Συνέλευσης του Τμήματος. Κατά τη διάρκεια της
αναστολής αίρεται η ιδιότητα του/της υποψήφιου/ας
διδάκτορα και τα εξ’ αυτής απορρέοντα δικαιώματα. Ο
χρόνος της αναστολής δεν προσμετράται στο μέγιστο
συνολικό χρόνο εκπόνησης της διδακτορικής διατριβής.
Άρθρο 8
Δικαιώματα/Παροχές και Υποχρεώσεις
Υποψηφίων Διδακτόρων Δικαιώματα/Παροχές
Οι διδακτορικές σπουδές προσφέρονται δωρεάν. Οι
υποψήφιοι/ες διδάκτορες έχουν μέχρι έξι (6) πλήρη
ακαδημαϊκά έτη από την πρώτη εγγραφή τους, όλα
τα δικαιώματα και τις παροχές που προβλέπονται για
τους φοιτητές του δευτέρου κύκλου σπουδών. Ως τέτοια ενδεικτικά αναφέρονται: τεχνολογική υποστήριξη,
βραβεία, υποτροφίες, φοιτητική μέριμνα, εκπροσώπηση σε συλλογικά όργανα κ.ά. Μετά την παρέλευση των
έξι (6) ετών χρειάζεται ειδική δικαιολόγηση από την
τριμελή συμβουλευτική επιτροπή, καθώς και υποβολή
χρονοδιαγράμματος που να τεκμηριώνει τη δυνατότητα
ολοκλήρωσης σε δύο (2) το πολύ ακόμη έτη. Διατηρούν
τα δικαιώματα πρόσβασης, δανεισμού και χρήσης των
ηλεκτρονικών υπηρεσιών των πανεπιστημιακών βιβλιοθηκών μέχρι και πέντε (5) έτη μετά την απονομή του
Διδακτορικού Διπλώματος.
Υποχρεώσεις
Ο/Η υποψήφιος/α διδάκτορας κάθε ακαδημαϊκό έτος
παρουσιάζει προφορικά και υποχρεούται να υποβάλει
εγγράφως αναλυτικό υπόμνημα ενώπιον της Τριμελούς
Συμβουλευτικής Επιτροπής σχετικά με την πρόοδο της
διδακτορικής διατριβής. Η έκθεση προόδου της έρευνάς
του συνιστά ανανέωση της εγγραφής του. Αντίγραφο
του υπομνήματος, καθώς και σχόλια επ’ αυτού από τον
Επιβλέποντα Καθηγητή ή την τριμελή Συμβουλευτική
Επιτροπή και εκθέσεις προόδου καταχωρίζονται στον
ατομικό φάκελο του/της υποψηφίου/ας.
Ο εβδομαδιαίος ενδεικτικός χρόνος παραμονής του
στο Πανεπιστήμιο για την εξυπηρέτηση του σκοπού
αυτού είναι δεκαπέντε (15) ώρες ανά εβδομάδα κατανεμημένες, κατά προτίμηση, σε τρεις (3) εργάσιμες ημέ-
ρες. Συγκεκριμένα, ο υποψήφιος διδάκτορας μπορεί να
επικουρεί στη διδασκαλία μαθημάτων του γνωστικού
αντικειμένου (εργαστήρια, φροντιστηριακά μαθήματα,
εργασίες), μετά από απόφαση της Συνέλευσης συμμετέχοντας αμισθί σε εκπαιδευτικές και ερευνητικές δραστη-
ριότητες υπό την καθοδήγηση του Επιβλέποντος μέλους
ή /και των δύο (2) άλλων μελών της Συμβουλευτικής
Επιτροπής. H τριμελής επιτροπή μπορεί να τροποποιήσει την υποχρεωτική παρουσία στο πανεπιστήμιο για
ερευνητικούς σκοπούς.
Ο υποψήφιος υποχρεούται καθ' όλη τη διάρκεια των
σπουδών και μέχρι την προφορική υποστήριξη της διατριβής του, να προσφέρει τις υπηρεσίες του στις επι-
τηρήσεις των εξετάσεων του τμήματος, σύμφωνα με το
πρόγραμμα επιτηρήσεων που εκπονεί το τμήμα. Υποχρεούται να ενημερώνεται με δική του ευθύνη για το
πρόγραμμα των επιτηρήσεων από τη Γραμματεία του
τμήματος σε κάθε εξεταστική περίοδο. Σε περίπτωση
κωλύματος, οφείλει να βρει αντικαταστάτη και να ενημερώσει το υπεύθυνο μέλος Δ.Ε.Π. για το όνομα αυτού
που θα τον αντικαταστήσει.
Άρθρο 9
Προϋποθέσεις για τη δημόσια υποστήριξη
της Διδακτορικής Διατριβής
Ο/Η υποψήφιος/α με την ολοκλήρωση της διδακτορικής του διατριβής και πριν την τελική της κρίση, υπο-
χρεούται να έχει:
α) αποδεδειγμένη συμμετοχή με εργασία σε ένα (1)
τουλάχιστον διεθνές συνέδριο με κριτές και πρακτικά
β) δυο (2) τουλάχιστον δημοσιεύσεις με θέμα που προέρχεται από τη διατριβή του/της σε έγκυρα περιοδικά
με κριτές, τα οποία να ανήκουν σε ένα τουλάχιστον από
τα αποδεκτά συστήματα καταλογογράφησης Scimago:
Q1/Q2/Q3 ή ABS.
Άρθρο 10
Αξιολόγηση Διδακτορικής Διατριβής
Μετά την ολοκλήρωση της συγγραφής της Διδακτορικής Διατριβής, η τριμελής Συμβουλευτική Επιτροπή
δέχεται ή απορρίπτει αίτηση του υποψηφίου για τη δημόσια υποστήριξη και την αξιολόγησή της. Αν η τριμε-
λής Συμβουλευτική Επιτροπή αποδεχθεί την αίτηση του
υποψηφίου, συντάσσει αναλυτική εισηγητική έκθεση και
την υποβάλλει στην Συνέλευση του Τμήματος ζητώντας
τον ορισμό Επταμελούς Εξεταστικής Επιτροπής για την
κρίση της Διδακτορικής Διατριβής.
Στην Επταμελή Εξεταστική Επιτροπή μετέχουν τα μέλη
της τριμελούς Συμβουλευτικής Επιτροπής, εκτός από τα
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 447/13.02.2020
αφυπηρετήσαντα μέλη αυτής, τα οποία με απόφαση της
Συνέλευσης του Τμήματος αντικαθίστανται από ισάριθμα μέλη, καθώς και τέσσερα επιπλέον μέλη που πληρούν
τα κριτήρια του εδαφίου 2 της παρ. 2 του άρθρου 39 του
ν. 4485/2017.
Η Διδακτορική Διατριβή υποστηρίζεται δημόσια από
τον/την υποψήφιο/α διδάκτορα. Η διαδικασία της δημόσιας υποστήριξης προϋποθέτει τη φυσική παρουσία
των τεσσάρων (4) τουλάχιστον μελών της Εξεταστικής
Επιτροπής, ενώ τα λοιπά μέλη μπορούν να συμμετέχουν
και μέσω τηλεδιάσκεψης. Στη συνέχεια, η Εξεταστική
Επιτροπή συνεδριάζει χωρίς την παρουσία τρίτων, κρίνει
την εργασία ως προς την ποιότητα, την πληρότητα, την
πρωτότυπη σκέψη και τη συμβολή της στην επιστήμη και
με βάση αυτά τα κριτήρια την εγκρίνει, με πλειοψηφία
πέντε (5) τουλάχιστον από τα μέλη της. Τα αφυπηρετήσαντα μέλη της τριμελούς Συμβουλευτικής Επιτροπής, που
έχουν αντικατασταθεί σύμφωνα με την παρ. 2 μπορεί να
παρίστανται κατά τη συνεδρίαση χωρίς δικαίωμα ψήφου.
Ο/η υποψήφιος/α διδάκτορας οφείλει να αποστείλει
σε έντυπη ή ηλεκτρονική μορφή τη διδακτορική διατριβή στα μέλη της Επταμελούς Εξεταστικής Επιτροπής
(κατόπιν συνεννοήσεως) τουλάχιστον τριάντα (30) ημέρες πριν την ημερομηνία υποστήριξής της.
Άρθρο 11
Διαγραφή Υποψηφίων Διδακτόρων
Λόγους διαγραφής από το Μητρώο των Υποψηφίων
Διδακτόρων δύνανται να αποτελέσουν οι κάτωθι:
α. Αδυναμία των Υποψηφίων Διδακτόρων να αντεπεξέλθουν στις υποχρεώσεις του Προγράμματος Διδακτο-
ρικών Σπουδών,
β. Χρήση ιδεών, μεθόδων και αποτελεσμάτων ή αντιγραφή μέρους εργασιών άλλων επιστημόνων χωρίς
αναφορά σε αυτούς.
γ. Δράσεις του/της υποψήφιου/ας διδάκτορα που εκθέτουν και ζημιώνουν το Πανεπιστήμιο ή το Τμήμα στο
οποίο φιλοξενείται.
δ. Αδυναμία των Υποψηφίων Διδακτόρων να συνεχίσουν τις σπουδές τους για προσωπικούς λόγους.
Άρθρο 12
Μεταβατικές Διατάξεις
Θέματα που δεν προβλέπονται από τον ν. 4485/2017
(ΦΕΚ Α΄ 114) και δεν ορίζονται άμεσα από τον παρόντα
Κανονισμό Διδακτορικών Σπουδών, επιλύονται από τη
Συνέλευση του Τμήματος Οικονομικών Επιστημών του
Πανεπιστημίου Δυτικής Μακεδονίας.
Η Συνέλευση έχει το δικαίωμα τροποποίησης της
λειτουργίας του Κανονισμού Διδακτορικών Σπουδών,
σε κάθε περίπτωση που κρίνεται απαραίτητη για την
διασφάλιση της ποιότητας του Προγράμματος Διδακτορικών Σπουδών.
Η απόφαση αυτή να δημοσιευθεί στην Εφημερίδα της
Κυβερνήσεως.
Κοζάνη, 5 Φεβρουαρίου 2020
Ο Πρύτανης
ΘΕΟΔΩΡΟΣ ΘΕΟΔΟΥΛΙΔΗΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 447/13.02.2020
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20200200447.pdf | Tokens: 50517]